следва да се определят тези часове. Седемнадесетте работни часа, изчислени въз основа на наличните факти, бяха подобни на стандартните работни часове, изисквани в някои от производствените отдели в Ningbo Jinding, като освен това нямаше доказателства, че часовете извънреден труд не са въпрос на избор.
 (318)
 Освен това, както е отбелязано в съображение 183, по време на разследването Комисията установи, че действителното работно време не е отразено в изплатеното на персонала възнаграждение. Противно на това, което беше заявено, дружеството не предостави никакви доказателства, свързващи работните часове с възнаграждението, и следователно не можа да докаже, че стандартните работни часове действително са спазвани, а само предостави известия от дружеството до персонала, в които е определен максималният брой часове. Поради това Комисията счете, че методологията за установяване на действителните работни часове е обоснована, и претенциите на страните в това отношение бяха отхвърлени.
 3.9.3.2. Референтна стойност за разходите за електроенергия
 (319)
 След окончателното разгласяване Jiangsu заяви, че корекцията за инфлацията, използвана от Комисията за коригиране на тарифата за електроенергия от ноември 2018 г., не е била осъществена, тъй като оттогава тарифата за електроенергия на Тайланд не е била променяна, за да отрази инфлацията. Jiangsu също така заяви, че Комисията не е посочила причини за необходимостта от корекцията. Освен това Комисията не е коригирала цените на водата и природния газ с размера на инфлацията и не е посочила причини за това.
 (320)
 Ningbo Jinding заяви, че тъй като референтната стойност за разходите за електроенергия е определена въз основа на публикуваната цена на електроенергията за месец на фактуриране ноември 2018 г., коригирана с приложимия процент на инфлация към средата на РП, тя не отразява действителните разходи, платени от потребителите на електроенергия в Тайланд по време на РП. Страната посочи, че съгласно свързаните с тарифите за електроенергия условия, изброени на уебсайта (74), откъдето Комисията е взела цената на електроенергията, приложима през РП, „таксите за електроенергия, начислени за всеки месец, включват базовата такса за електроенергия съгласно включените тук тарифи, и такса за корекция във връзка с енергията“. Следователно Комисията е трябвало да приложи таксата за корекция във връзка с енергията, а не корекцията за инфлацията.
 (321)
 Комисията прегледа условията на тарифите за електроенергия в Тайланд и потвърди, че таксата за корекция във връзка с енергията (съдържаща елементите на променящата се цена) наистина е била периодично коригирана от доставчика на електроенергия в Тайланд. Поради това тя коригира референтната стойност за електроенергията, като използва таксата за корекция във връзка с енергията, а не корекцията за инфлацията за тримата включени в извадката производители износители. За разлика от референтната стойност за електроенергията, която се основаваше на фактурите за месец ноември 2018 г. и следователно трябваше да бъде коригирана за РП, както е обяснено по-горе, референтните стойности за водата и природния газ, приложени от Комисията, вече бяха свързани с РП, и поради това не бяха приложени допълнителни корекции.
 (322)
 Ningbo Jinding също така заяви, че Комисията е приложила неправилно стойността на напрежението при тарифите за електроенергия, начислени на Ningbo Jinding по време на РП, тъй като действителното напрежение, използвано от дружеството, е над 12